CELEX: 32020D0788
Language: hu
Date: 2020-06-09 00:00:00
Title: A Tanács (EU) 2020/788 határozata (2020. június 9.) az Európai Közösség és Ukrajna közötti tudományos és technológiai együttműködésről szóló megállapodás megújításáról

17.6.2020   
               
               
                  HU
               
               
                  Az Európai Unió Hivatalos Lapja
               
               
                  L 193/1
               
            
         A TANÁCS (EU) 2020/788 HATÁROZATA
         (2020. június 9.)
         az Európai Közösség és Ukrajna közötti tudományos és technológiai együttműködésről szóló megállapodás megújításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 186. cikkére, összefüggésben a 218. cikke (6) bekezdése második albekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Tanács a 2003/96/EK határozatával (2) jóváhagyta az Európai Közösség és Ukrajna közötti tudományos és technológiai együttműködésről szóló megállapodás (3) (a továbbiakban: a megállapodás) megkötését. A megállapodást 2002. július 4-én írták alá Koppenhágában, és 2003. február 11-én lépett hatályba.
                  
               
                     (2)
                  
                  
                     A megállapodás 12. cikkének b) pontja szerint a megállapodást 2002. december 31-éig tartó kezdeti időszakra kötik, és a felek közötti közös megállapodással további ötéves időtartamokra megújítható.
                  
               
                     (3)
                  
                  
                     A 2003/737/EK (4), a 2011/182/EU (5) és az (EU) 2015/344 tanácsi határozat (6) alapján a megállapodást három alkalommal további ötéves időtartamokra megújították, a legutóbbi két megújítás esetében – visszamenőleges hatállyal – 2009. november 8-tól, illetve 2014. november 8-tól. A megállapodás 2019. november 7-én hatályát vesztette.
                  
               
                     (4)
                  
                  
                     Ukrajna fontos szereplő a tudomány, technológia és innováció terén az Unió szomszédságában. A tudomány és technológia közös prioritási területein folytatott együttműködés további elősegítése érdekében mindkét fél úgy véli, hogy e megállapodás megújítása kölcsönösen érdekükben áll.
                  
               
                     (5)
                  
                  
                     Mindkét fél megerősítette azon szándékát, hogy a megállapodást további öt évre meg kívánja újítani. A megújítást követően a megállapodás tartalma azonos marad a jelenleg hatályos megállapodás tartalmával. A megállapodás folytonosságának biztosítása érdekében a megállapodást – visszamenőleges hatállyal – 2019. november 8-tól kell megújítani.
                  
               
                     (6)
                  
                  
                     A megállapodás megújítását ezért az Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Közösség és Ukrajna közötti tudományos és műszaki együttműködésről szóló megállapodás további öt évre történő megújítását.
            A megállapodást – visszamenőleges hatállyal – 2019. november 8-tól kell megújítani.
         
         
            2. cikk
            A Tanács elnöke kijelöli azon személy(eke)t, aki(k) felhatalmazást kap(nak) arra, hogy az Unió nevében és a megállapodás 12. cikkének a) pontjával összhangban értesítse (értesítsék) Ukrajnát arról, hogy az Unió befejezte a megállapodás megújításához szükséges belső eljárásokat.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 9-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  2020. május 13-i egyetértés (a Hivatalos Lapban még nem tették közzé).
         
            (2)  A Tanács 2003/96/EK határozata (2003. február 6.) az Európai Közösség és Ukrajna közötti tudományos és technológiai együttműködésről szóló megállapodás megkötéséről (HL L 36., 2003.2.12., 31. o.).
         
            (3)  HL L 36., 2003.2.12., 32. o.
         
         
            (4)  A Tanács 2003/737/EK határozata (2003. szeptember 22.) az Európai Közösség és Ukrajna között a tudományos és műszaki együttműködésről szóló megállapodás megújításáról szóló megállapodás megkötéséről (HL L 267., 2003.10.17., 24. o.).
         
            (5)  A Tanács 2011/182/EU határozata (2011. március 9.) az Európai Közösség és Ukrajna közötti tudományos és technológiai együttműködésről szóló megállapodás megújításáról (HL L 79., 2011.3.25., 3. o.).
         
            (6)  A Tanács (EU) 2015/344 határozata (2015. február 17.) az Európai Közösség és Ukrajna között a tudományos és technológiai együttműködésről szóló megállapodás megújításáról (HL L 60., 2015.3.4., 37. o.).